《冬至院中斋宿次张学士水南韵》
明代·黄廷用

高楼杰阁禁城重，履庆斋居列馆东。翠柏树深行白鹤，黄钟律转应苍龙。

春回缇室长迎日，地切蓬山冷驭风。子夜静看霄汉上，璧珠光映九垓中。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。